ইতালিতে দ্বিতীয় বিশ্বযুদ্ধে ব্যবহৃত অক্ষত বোমা উদ্ধার
১৭ ডিসেম্বর ২০১৯, ১০:১৮
ইতালিতে দ্বিতীয় বিশ্বযুদ্ধের সময় ব্যবহৃত এক বিশাল বোমার সন্ধান পাওয়া গেছে। দেশটির পুলিয়া বিভাগের বৃন্দিসি শহরে একটি সিনেমা হল বড় করার কাজ করতে গিয়ে এই বোমাটি পাওয়া যায়। গত শনিবার ভোর ৫টা থেকে ১৫ জন সেনা বোমা বিশেষজ্ঞ, ২৫০ জন নিরাপত্তাকর্মী এবং এক হাজার পুলিশ বোমাটি নিষ্ক্রিয় করার কাজে নিয়োজিত করা হয়।
ইতালির সংবাদমাধ্যমগুলো এ ঘটনাটিকে দেশটির ইতিহাসে বোমা প্রাপ্তির ক্ষেত্রে সবচেয়ে বড় ঘটনা বলে উল্লেখ করেছে। বিশেষজ্ঞরা ধারণা করছেন, ১৯৪১ সালে দ্বিতীয় বিশ্বযুদ্ধের সময় মাল্টা থেকে ছোড়া রয়েল এয়ারফোর্স বৃন্দিসি শহরে যে ১০টি বোমা নিক্ষেপ করা হয়েছিল, এটি তারই একটি। বোমাটি তাজা রয়েছে বলে ধারণা করে ওই এলাকার ৫৪ হাজার অধিবাসীকে নিরাপদ স্থানে সরিয়ে নেয়া হয়। গত শনিবার সকাল ৮টার মধ্যে তাদেরকে সরে যেতে নির্দেশ দেয়া হয়।
দেশটির পুলিয়া বিভাগের বৃন্দিসি শহরে একটি সিনেমা হলে বড় করার কাজ করতে গিয়ে এই বোমাটি পাওয়া যায়। শহরের সব যান চলাচল বন্ধ করে দেয়া হয়। এমনকি ট্রেন এবং বিমানবন্দর গুলো বন্ধ করে দেয়া হয়। স্থানীয় সময় বেলা ১১টা ১৫ মিনিটে এই বোমাটি নিষ্ক্রিয় করা হয়েছে। দুপুরের পর থেকে ওই শহরের অধিবাসীরা নিজের বাড়িতে প্রবেশের সুযোগ পেয়েছে। দ্বিতীয় বিশ্বযুদ্ধের এই বোমা পাওয়ার ঘটনাটি প্রকাশিত হলে ইতালিতে চাঞ্চল্য সৃষ্টি হয়। এএফপি